钦定古今图书集成/明伦汇编/闺媛典/第004卷 > 《书七诫后》黄治征
## 钦定古今图书集成/明伦汇编/闺媛典/第004卷 > 《书七诫后》黄治征

嗟嗟！女德之所关大矣，与男教并。盖。天地阴阳，判合
兼资，理有固然。镜之往古，兴废存亡，天下国家，罔不
由兹。大要以宣淫怀妒，纵逸欲而悖伦常，则以之废
而亡。守贞逮下，怀淑慎而遵彝教，则以之兴而存。其
化之枢，而福之基乎。故《女训》女则女传，古人莫不于
是为兢兢。然而枢泥基坏，防溃纪黩，摧败而不可救
药者。且相望于世，无亦阴柔嬖嫟，眇论难谕？要在男
教聿修，反躬而树仪乎？即仪树矣，而不克令终者，虽
圣哲之门，且以不免，无亦以至，要又在于女子之一
心乎？心恒惕励，女德其庶几矣。余睹轶诗，见周之内
德，与周之所以王焉。太姜、太任、太姒，一德相承，三后
克赞。故其《诗》曰：“天立厥配”，曰“维德之行”、曰“伣天之妹。”
然亦以周自太王世德日盛，作求罔替，表正闺门，故
其诗曰：“刑于寡妻。”至于史之所记，端一诚庄，则其房
中所传，自有心法，故其诗曰“思齐太任”，曰“思媚周姜”，
曰“太姒嗣徽音。”噫！余于是知秉心要矣，刑家急焉。苟
知此义，则于《女训》诸书直糟粕之，又何有？于班氏《女
诫》区区数章，迺寿之梓何为哉。虽然，人心之善，有感
则兴，无感则忘，男教之修，尚资经籍，矧兹《女诫》，余谛
观之，知其裨于女德者，匪浅鲜也。女德象坤，坤道承
干，故推厥生，寝地示下，弄瓦示勤，见庙示祀，主卑弱
也，揭之为第一。其次则有夫妇之义矣。妇之事夫，犹
夫御妇不先之学。妇道曷全，故诫其知学，而以夫妇
为第二。柔顺利贞，妇之要也。男恐如鼠，女恐如虎，故
诫其止足恭下，而以敬慎为第三。“德容言功”，妇之行
也。德匪才名，言匪辨口，容匪美丽，功匪工巧，故诫其
慎修，而以妇行为第四。妇一夫也，人一天也，天不可
二，夫不可再，故诫其居贞，而以专心为第五。妇之舅
姑，夫之父母，是非曲直，反唇相稽，即尔专“心，终非淑
德”，故诫其听顺而以曲从为第六。妇之叔妹伯姒之
类，自高自骄，不谦不顺，庭有闲言，姑嫜靡乐，故诫其
去骄盈，守谦顺，而以和叔妹为第七。分章列目，井井
有条，意属义联，绳绳有序，出经入史，班班有据，故读
《卑弱》而知女德之大端，读《夫妇》而知典学之为要，读
《敬顺》而知犯刚之速戾，读《妇行》而知立身之有度，读
《专心》而知贞烈之寡过，读《曲从》，读《和叔妹》而知家人
之攸宜。是诫也，真所谓约而远，微而臧，其裨于女教
者大，而作妇顺者深也。故史臣纪之列传，而余特表
章为一书。楷录其文，图画其像，俾读其文，则由文而
见意；观其像，则由像而识心。且兼其注，俾人由注而
得文。闺门“之暇，房帷之中，保姆在前，妾媵在后，目无
异视，口无异说，心无异思，女德其有进乎？”且也班氏
之贤，具载史籍，《女诫》固其躬行心得之馀者，诚因是
而想见其为人，一慕效之，则家班氏而户大家，其所
不可传者在我。此诫亦直糟粕之可矣。昔慈闱母吴
夫人，幼时受此诫，不幸早世，淑德犹著闺门。是刻也，
亦志思云。